Zdeňka Veřmiřovská

Zdeňka Veřmiřovská (født 27. juni 1913 i Kopřivnice, død 13. mai 1997) var en tsjekkoslovakisk turner. Hun var med i to OL og to turn-VM.

Hun deltok i sitt første OL i 1936, her fikk hun sølv i lagkonkurransen. Tyskland vant denne konkurransen. Individuelt fikk hun ingen medaljer; kvinnene konkurrerte individuelt i OL-sammenheng først under OL i 1952. Poengoversikten tilsier likevel at hun kom på 18.-plass i hopp, 2.-plass i bom og 14.-plass i skranke, som var de tre apparatene kvinnene turnet i under lagkonkurransen, noe som plasserte henne på 7.-plass sammenlagt individuelt. Hun ble dermed Tsjekkoslovakias tredje beste turner sammenlagt; Vlasta Foltová ble lagets beste på 5.-plass. Hun deltok også i OL 1948, her fikk Tsjekkoslovakia gull i lagkonkurransen. Her ble hun 6. best av de 8 som deltok for Tsjekkoslovakia, med til sammen 50,0 poeng i de tre apparatene bom, bøylehest og ringer. Lagets beste ble Zdeňka Honsová, som fikk beste poengsum sammenlagt, og høyeste karakter av alle i både bom og ringer.

I VM-sammenheng var hun med og vant laggull i to VM på rad, i 1934 og 1938. Verdensmesterskapet i 1934 var det første der kvinner fikk delta.

VM 1938 var det første der kvinnene ble premiert individuelt. Veřmiřovská kom på andreplass i mangekampen.Sport Komplett – Turnen – Weltmeisterschaften DamenSports123 – Gymnastics World Championships Women: All-Around 

 Referanser 

 Eksterne lenker 

 Offisiell OL-rapport 1948, del 1 

Kategori:Tsjekkoslovakiske turnere
Kategori:Olympiske mestere for Tsjekkoslovakia
Kategori:Olympiske medaljevinnere i gymnastikk
Kategori:Medaljevinnere under Sommer-OL 1936
Kategori:Deltakere for Tsjekkoslovakia under Sommer-OL 1936
Kategori:Gymnaster under Sommer-OL 1936
Kategori:Medaljevinnere under Sommer-OL 1948
Kategori:Deltakere for Tsjekkoslovakia under Sommer-OL 1948
Kategori:Gymnaster under Sommer-OL 1948
Kategori:Personer fra Okres Nový Jičín